recursal/SuperWikiNEXT-32B huggingface dataset:
***ரங் தே பசந்தி***  (இந்துஸ்தானி: रंग दे बसंती, رنگ دے بسنتى) திரைப்படம் ஜனவரி 26,2006 ஆம் ஆண்டு வெளிவந்த பாலிவுட் திரைப்படமாகும்.கோல்டன் குலோப் விருதிற்காக ஜூலை 6,2006 ஆம் ஆண்டும் மற்றும் 2007 ஆம் ஆண்டு நடைபெற்ற ஆஸ்கார் விருதுகளுக்காகவும் பரிந்துரைக்கப்பட்டது இத்திரைப்படம் மேலும் இந்திய ரூபா 345.5 கோடி வரையிலான வசூல் சாதனையை இத்திரைப்படம் பெற்றிருப்பதும் குறிப்பிடத்தக்கது.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

பிரித்தானியாவைச் சேர்ந்த பெண்மணியொருவர் தனது பாட்டனார் டைரியில் குறிப்பிட்டிருந்தது போன்று இந்திய சுதந்திரப் போராட்ட வீரர்களைப் பற்றி விபரணப்படம் எடுப்பதற்காக இந்தியாவிற்கு வருகை தருகின்றார்.அங்கு இவரின் தோழியாகப் பழகும் சோனியா (சோகா அலி கான்) மூலம் இவரின் திரைப்படத்தில் நடிப்பதற்குத் தேவையான கதாபாத்திரங்களாக டல்ஜீத் (அமீர் கான்) கரன் சிங்கனியா (சித்தார்த்),அஸ்லாம் (குனால் கபூர்),மற்றும் சுகி (ஷர்மான் ஜோஷி) போன்றவர்களை அறிந்துகொள்கின்றார்.ஆரம்பத்தில் இதனை மறுக்கும் அவர்கள் பின்னர் நடிப்பதற்கு ஒப்பும் கொள்கின்றனர்.இவர்களைத் தொடர்ந்து அரசியல்வாதியாக விளங்கும் லக்ஸ்மன் பாண்டே (அதுல் குல்கர்னி)யும் சேர்ந்து கொள்கின்றார்.இவ்விபரணப் படத்தின் மூலம் இந்திய சுதந்திரப் போராட்டத்தின் வரலாற்று உண்மைகளை அறியும் இவர்கள் இந்தியாவிற்கு உதவி புரிவதில் தீவிரம் அடைகின்றனர்.இதனைத் தொடர்ந்து சோனியாவின் கணவரான விமான ஓட்டுநரான அஜெய் (மாதவன்)
விபத்தில் இறந்து விட்டதாகச் செய்திகள் வந்தன.இச்செய்தி பின்னர் அரசியல்வாதிகளின் பொய்யான கூற்றென்பதனை அறியும் இவரின் நண்பர்கள் அமைதி முறையில் போராடுகின்றனர்.இதனைப் பொருட்படுத்தாது இருக்கும் இந்திய அரசியல்வாதிகளை வன்முறை மூலம் அணுக ஆரம்பிக்கின்றனர்.வன்முறையில் ஈடுபட்டனரா மேலும் இதன் பின்னர் என்ன நடந்தது என்பது கதையின் முடிவாகும்.

வெளியிணைப்புகள்
---------------

* அதிகாரப்பூர்வத் தளம்
* ஜஎம்டிபி இணையத்தில்
**பிரிஜ் மகோத்சவம்** (*Brij Mahotsav*) என்பது பால்குனின் சுக்ல பக்ஷத்தில் மூன்று நாட்கள் கொண்டாடப்படும் ஒரு திருவிழா ஆகும். இது மார்ச் மாதத்தில் இராசத்தானின் பரத்பூர் மாவட்டத்தில் அமைந்துள்ள பிரிஜ் பகுதியில் கொண்டாடப்படுகிறது. பகவான் கிருட்டிணரின் நினைவாக நடைபெறும் இந்த திருவிழா, உற்சாகம் மற்றும் ஆர்வத்தால் குறிக்கப்படுகிறது. கிராமவாசிகள், பலவண்ண உடையில், ராசலீலா நடனம் (ராதா மற்றும் கிருட்டிணரின் அழியாத காதல் கதையைச் சித்தரிக்கும் நடனம்) பாடி விளையாடுவதைக் காணலாம். ஹோலி பண்டிகையை முன்னிட்டு நடைபெறும் இந்த திருவிழாவில் பாரத்பூர் முழுவதும் நாட்டுப்புற மெல்லிசைகள் ஒலிக்கிறது.

வரலாறு மற்றும் இடம்
-------------------

பரத்பூர் கிருட்டிணரின் பிறந்த இடமான பிரஜ் பூமிக்கு அருகில் உள்ளது. கிருட்டிணர் தனது குழந்தைப் பருவத்தை இங்குக் கழித்தார். கிருட்டிணரின் வாழ்க்கையைச் சித்தரிக்கும் ராஸ் லீலா, இந்த சந்தர்ப்பத்திற்காக ராய் சமூகத்தால் தேர்ந்தெடுக்கப்பட்ட நிபுணர்களால் நிகழ்த்தப்படுகிறது. பாரத்பூர் தில்லி, ஜெய்ப்பூர், ஆக்ரா மற்றும் வட இந்தியாவின் பிற நகரங்கள் மற்றும் நகரங்களுடன் சாலை மற்றும் ரயில் மூலம் நன்கு இணைக்கப்பட்டுள்ளது. பாரத்பூர் தில்லி - மும்பை பிரதான இரயில் பாதையில் அமைந்துள்ளது மற்றும் தேசிய நெடுஞ்சாலை எண். 11. அருகிலுள்ள வானூர்தி நிலையம் ஆக்ராவில் உள்ளது (56 கி.மீ.).

மேற்கோள்கள்
-----------

1. 1 2  "Rajasthan Tourism". rajasthantourism.gov.in. 2014-05-05 அன்று மூலம் பரணிடப்பட்டது. 2014-05-31 அன்று பார்க்கப்பட்டது.
சமூகவியலில் (குமுகாயவியலில்), **வர்க்கம்** அல்லது **வகுப்பு** என்பது, ஒரே சமூக பொருளாதார நிலையில் உள்ள மக்களின் குழுவைக் குறிக்கும். பழைய காலத்தில் இருந்தே, சமூகத்தில் நிலவும் வகுப்பு (வர்க்க) வேறுபாடுகளைப் பற்றிப் பலரும் பலவிதமான கருத்துக்களை வெளிப்படுத்தி உள்ளார்கள். தத்துவஞானியான அரிஸ்டாட்டில், செல்வர், வறியவர், இடைநிலையினர் என மூன்று வகுப்பினரைப் (வர்க்கத்தினரைப்) பற்றிக் குறிப்பிட்டுள்ளார். மார்க்சியக் கோட்பாட்டை நிறுவியவரான கார்ல் மார்க்ஸ், முதலாளி வர்க்கம், தொழிலாளி வர்க்கம் என இரண்டு வகுப்பினர் (வர்க்கத்தினர்) பற்றியே பேசுகிறார். ஆடம் சிமித் என்னும் பொருளியல் அறிஞர் தொழிலாளர், நில உடமையாளர், வணிகர் என்னும் மூன்று வகுப்பினர் பற்றிக் குறிப்பிட்டார். இவர்கள் தவிர வேறு பலரும் சமுதாயத்தை வகுப்புகளாகப் பிரித்துள்ளார்கள். இவற்றுள் பொதுவாகக் காணப்படும் தன்மை என்னவெனில், இவர்கள் எல்லாருமே வர்க்கப் பிரிவுகளுக்கான அடிப்படையாகச் செல்வத்தை ஏற்றுக் கொண்டதேயாகும்.

வர்க்கமும் வாழ்முறைத் தெரிவும்
------------------------------

வர்க்கம் சமூகப் கட்டமைப்புகளினால் நிர்பந்திக்கப்பட்ட ஒரு நிலை என்ற கருத்துருவே பல இடங்களிலும் இருந்தாலும், பலருக்கு இது ஒரு வாழ்முறை தெரிவாகவும் அமைவதுண்டு. எடுத்துக்காட்டாக நிலைத்து நிற்கும் சொத்துக்களைச் சேர்ப்பதில் (long term capital accumulation) சிலர் அக்கறை காட்டுவதில்லை. மாற்றாக தமது அன்றாட வாழ்வை சிறப்பாக அமைப்பதில் தமது வருமானத்தை செலவு செய்கின்றனர். மொத்த நிலையைக் கணக்கிட்டால் அவர்களுக்கு கடனும் இருக்கலாம். அதற்காக அவர்களை அடிமட்ட மக்கள் என்று வகைப்படுத்துவது தவறு.

மேற்கோள்கள்
-----------

1. ↑  "There are thousands of high-income Canadians with hardly any capital-no house, no mutual funds, no shares in a business - whose levels of consumption approach those of the super rich." Hymie Rubenstein. June 2003. "Marxist Class Warefare Lives On". Fraser Forum.

|  |  |
| --- | --- |
| **வர்க்கம்** | தொகு |
| வர்க்கம் | வர்க்க படிநிலை அடுக்கமைவு | சமூக அசைவியக்கம் | அடித்தட்டு வர்க்கம் | நடுத்தர வர்க்கம் | உயர் வர்க்கம் | en:Creative class | சாதி | பொருளாதார ஏற்றத்தாழ்வு | சமத்துவம் |

|  |  |
| --- | --- |
| **சாதி** | தொகு |
| சாதி | சாதிப் பிரிவுகள் | இட ஒதுக்கீடு | வர்க்கம் | சமத்துவம் |
**ரங்கா** ரஜினிகாந்த், இராதிகா, கராத்தே மணி, கே. ஆர். விஜயா, சில்க் ஸ்மிதா, இரவீந்திரன் நடிப்பில் 1982 இல் வெளிவந்த தமிழ் திரைப்படம். இது தேவர் பிலிம்ஸ் படைப்பு. இயக்குனர் ஆர்.தியாகராஜன், தயாரிப்பு சி. தண்டாயுதபானி, வசனம் தூயவன், இசை சங்கர் கணேஷ் , ஒளிபதிவு வி.ராம்மூர்த்தி. இதில் நல்ல கட்டை நாட்டுகட்டை, பட்டுக்கோட்டை அம்மாளே போன்ற பாடல்கள் இடம் பெற்றிருந்தன. ரஜினிகாந்தின் 75 வது திரைப்படமாகும்.

கதைச்சுருக்கம்
--------------

ரங்கா (ரஜினி) தன் அக்காளை (கே ஆர் விஜயா) சிறுவயதில் பிரிந்துவிடுகிறார். அவர் பட்டணத்துக்கு வேலை தேடி வரும் போது ராஜை (கராத்தே மணி) சந்திக்கிறார். அப்போது ராஜ் திருடனாக இருக்கிறார். ரங்காவின் பேச்சால் திருட்டு தொழிலுக்கு முழுக்கு போட்டுவிட்டு திருந்தி வாழ்கிறார். அவருக்கு கே ஆர் விஜயாவின் வீட்டில் அவரின் பையனை பாதுகாக்கும் வேலை கிடைக்கிறது. நல்லவனாக இருந்த ரங்கா திருட்டு தொழிலுக்கும், அடிதடி தொழிலுக்கும் செல்கிறார். ரங்காவும் அந்த வீட்டில் பணியில் சேர்ந்து பையனை தூக்கி செல்லமுயலுகிறார். அதை ராஜு முறியடிக்கிறார். இறுதியில் கே. ஆர். விஜயா தனது அக்கா என்று தெரிந்து கொள்கிறார். பையனை எதிரிகளிடம் இருந்து காக்கிறார்.

மேற்கோள்கள்
-----------

1. ↑
**திரு ஆனைக்காப் புராணம்** (திருவானைக்காப் புராணம்)  16 ஆம் நூற்றாண்டில் வாழ்ந்த கமலை ஞானப்பிரகாசர் இயற்றிய இரண்டு புராணங்களில் ஒன்று. மற்றொன்று திருமழப்பாடிப் புராணம்.   இந்த இரண்டு புராணங்களில் மழபாடிப் புராணம் அச்சாகியுள்ளது. ஆனைக்காப் புராணம் அச்சாகவில்லை. 

திருவான்மியார் டாக்டர் சாமிநாதையர் நூலகத்தில் **தந்திவனப் புராணம்** என்னும் பெயரில் சுவடியாக உள்ளது.   

திருவானைக்காப் புராணம் 571 பாடல்களைக் கொண்டது. இவை 14 சருக்கங்களாய் அமைந்துள்ளன. மழுவை என்னும் மழபாடிப் புராணம் பாடும்படித் தூண்டிய உலகநாத முனிவரே ஊக்கம் தந்து இதனையும் பாடும்படி செய்தார். இதனை இப் புராணத்தின் இறுதிப் பாடல் குறிப்பிடுகிறது.

அறம் தரு காலை வாழி, அகிலாண்ட அம்மை வாழி
நிறைந்திடும் அனைத்தும் கொற்றம் நிலமிசை வாழ்க, பாசம்
துறந்திடும் உலகநாதன் தொலைவு இல் மெய்ப்புகழே வாழி
திறந்திடு செம்பு நாதன் திருவடி வாழி வாழி.
இதனை இந்நூலின் பாடல் பாங்கிற்கும் ஓர் எடுத்துக்காட்டாக வைத்துக்கொள்ளலாம்.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1977, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
2. ↑  இருந்தமிழ்ப் புலவர் உய்ய இபவனம் மழுவை என்னும் திருந்து சீர்த் தலப்புராணத் தெள்ளமுது அளித்த செல்வப் பெரும்புகழ்க் கமலை ஞானப் பிரகாசன் – கமலை ஞானப் பிரகாசரின் மாணாக்கர் அளகைச் சம்பந்த முனிவர் பாடல்.
3. ↑  ஞானப்பிரகாசர் மான்மியம் என்னும் நூலும் இதனைக் குறிக்கிறது.
4. ↑  சுவடி எண் 621
5. ↑  தந்தி = யானை, வனம் = கா
6. ↑  காகிதப் பிரதி ஒன்றும் உள்ளது.
**பிரிடேட்டர்** (***Predator***) என்பது 1987 ஆண்டைய அமெரிக்க  அறிபுனை அதிரடித் திரைப்படமாகும், இப்படமானது சகோதரர்களான ஜிம் மற்றும் ஜான் தோமஸ் ஆகியோரால் எழுதப்பட்டு, ஜான் மெக்டெர்னானால் இயக்கப்பட்டது. இப்படத்தில் நடு அமெரிக்காவில் குறிப்பிடப்படாத ஒரு நாட்டில் கெரில்லா கட்டுப்பாட்டில் உள்ள பிரதேசத்தில் பணயக் கைதிகளை மீட்கும் பணியில் ஈடுபடும் உயர்நிலை இராணுவ மீட்பு குழு தலைவராக ஆர்னோல்டு சுவார்செனேகர் நடித்துள்ளார். இவரது குழுவை தொழில்நுட்பரீதியாக மேம்பட்ட வேற்றுலக உயிரி வேட்டையாடுகிறது. இந்த பிரிடேட்டர் கதையானது  1984 ஆம் ஆண்டு, ஹண்டர் என்ற பெரில் எழுதப்பட்டது. படப்பிடிப்பானது 1986 மார்ச்-சூன் காலகட்டத்தில் துவங்கியது, சிறப்பு உயிரினமானது ஸ்டான் வின்ஸ்டனால் வடிவமைக்கப்பட்டது.

படத்தின் தயாரிப்புச் செலவு சுமார் $ 15 மில்லியன் ஆகும். படத்தை 20ஆம் சென்சுரி பாக்ஸ் நிறுவனம் அமெரிக்காவில் 1987 சூன் 12 அன்று வெளியிட்டது, அதில் $ 59,735,548 வசூலித்தது.  துவக்கத்தில் இப்படம் கலவையான விமர்சனங்களைப் பெற்றது. தொடர்ந்து வந்த ஆண்டுகளில், இந்தத் திரைப்படத்தின் மீதான விமர்சகர்களின் மனப்பான்மை நேர்மறை ஆனது, மேலும் இது பல "சிறந்த" பட்டியல்களில் இடம்பிடித்ததோடு, தற்போது எல்லா காலத்திற்குமான  சிறந்த அதிரடிப் படங்களில் ஒன்றாகக் கருதப்படுகிறது. இதன் மூன்று தொடர்ச்சிகளாக, பிரிடேட்டர் 2 (1990), பிரிடேட்டர்ஸ் (2010) மற்றும் *The Predator* (2018) ஆகிய படங்கள் வெளியாயின.

கதைச்சுருக்கம்
--------------

நடு அமெரிக்காவில் கெரில்லா போராளிகளிடம் உள்ள பணயக் கைதிகளை மீட்கப்போகும் அதிரடிப் படை வீரர்கள், அங்கே காட்டில் தொழில் நுட்டப்தில் மேம்பட்ட அயல்கிரக வாசியின் வேட்டைக்கு ஆளாகின்றனர். அதை அழிக்க கதாநாயகன் மேற்கொள்ளும் அதிரடி சாகசமே இதன் கதை.

குறிப்புகள்
-----------

1. ↑  The film and its sequel *Predator 2* only confine the setting to Central America while the novelization of the first film is set in the fictional country of Val Verde. The later film *Predators* states the events of the first film occurred in the Central American country of Guatemala.

மேற்கோள்கள்
-----------

1. ↑  "PREDATOR". British Board of Film Classification. December 15, 2014 அன்று பார்க்கப்பட்டது.
2. 1 2  "Predator (1987)". பாக்சு ஆபிசு மோசோ. July 4, 2014 அன்று பார்க்கப்பட்டது.
3. 1 2  "Predator - Box Office Data, DVD and Blu-ray Sales, Movie News, Cast and Crew Information". The Numbers. December 15, 2014 அன்று பார்க்கப்பட்டது.
4. ↑  Johnston, Keith M. (2013). *Science Fiction Film: A Critical Introduction*. Berg Publishers. பக். 98. பன்னாட்டுத் தரப்புத்தக எண்:9780857850560. .
5. ↑  "காப்பகப்படுத்தப்பட்ட நகல்". 2018-06-22 அன்று மூலம் பரணிடப்பட்டது. 2018-08-28 அன்று பார்க்கப்பட்டது.
**திரு ஆ. கோவிந்தசாமி அரசு கலைக் கல்லூரி** (*Thiru A. Govindasamy Government Arts College*) என்பது இந்திய மாநிலம் தமிழ்நாட்டின் விழுப்புரம் மாவட்டம் திண்டிவனத்தில் செயல்பட்டுவரும் இருபாலருக்கான அரசினர் கலைக் கல்லூரியாகும். 1969ஆவது ஆண்டில் தொடங்கப்பட்ட இக்கல்லூரி திருவள்ளுவர் பல்கலைக்கழகத்தின் இணைப்புக் கல்லூரியாக செயல்பட்டு வந்தது. தற்பொழுது சிதம்பரம், அண்ணாமலைப் பல்கலைக்கழகம் மாநிலப் பல்கலைக்கழகமாக மாற்றப்பட்ட நிலையில் இக்கல்லூரி அண்ணாமலைப் பல்கலைக்கழக இணைப்புக் கல்லூரியாக 2021-22 கல்வியாண்டு முதல் செயல்படுகிறது.

வரலாறு
------

இக்கல்லூரி காலஞ்சென்ற மேனாள் விவசாய துறை அமைச்சர் ஆ. கோவிந்தசாமி நினைவாக சூலை 02, 1969ஆம் ஆண்டு தொடங்கப் பெற்றது. இதனை முன்னாள் உணவுத் துறை அமைச்சர் ப. உ. சண்முகம் சூலை 29, 1969 அன்று தொடங்கி வைத்தார். மண்டல விவசாய ஆராய்ச்சி நிலையத்தில் சிலகாலம் தற்காலிகமாக இயங்கிபின், திண்டிவனம் நகரிலிருந்து 3 கி.மீ. தொலைவில் சுமார் 31 ஏக்கர் பரப்பளவில் மேல்பாக்கம் கிராம எல்லையில் அமைந்துள்ள நிரந்தரக் கட்டிடத்தில் இயங்கி வருகிறது.

படிப்புகள்
----------

### இளநிலை

#### கலைப்பாடங்கள்

* தமிழ்
* ஆங்கிலம்
* வரலாறு
* வணிகமேலாண்மை
* வணிகவியல்

#### அறிவியல் பாடங்கள்

* தாவரவியல்
* வேதியியல்
* கணினிஅறிவியல்
* நிலத்தியல்
* கணிதம்
* இயற்பியல்
* புள்ளியியல்

### முதுநிலை

#### கலைப்பாடங்கள்

* தமிழ்
* ஆங்கிலம்
* வரலாறு
* வணிகவியல்

#### அறிவியல் பாடங்கள்

* தாவரவியல்
* வேதியியல்
* கணினிஅறிவியல்
* நிலத்தியல்
* கணிதம்
* இயற்பியல்

### ஆய்வியல் நிறைஞர்

#### கலைப்பாடங்கள்

* தமிழ்
* வரலாறு

#### அறிவியல் பாடங்கள்

* தாவரவியல்
* வேதியியல்
* கணினிஅறிவியல்
* நிலத்தியல்
* கணிதம்
* இயற்பியல்

### முனைவர் பட்டம்

#### கலைப்பாடங்கள்

* தமிழ்
* வரலாறு

#### அறிவியல் பாடங்கள்

* தாவரவியல்
* வேதியியல்
* கணிதம்
* இயற்பியல்

மேற்கோள்கள்
-----------

1. ↑  "http://www.punjabcolleges.com". 2017-02-01 அன்று மூலம் பரணிடப்பட்டது. 2017-03-26 அன்று பார்க்கப்பட்டது. External link in `|title=` (உதவி)
2. ↑  http://www.colleges-in-tamilnadu.com
3. ↑  "அண்ணாமலை பல்கலைக்கழகத்துடன் 75 கலைக் கல்லூரிகள் இணைப்பு: துறைகளின் வளங்களைப் பயன்படுத்திக்கொள்ள துணைவேந்தர் வேண்டுகோள்". *Hindu Tamil Thisai*. 2022-07-01 அன்று பார்க்கப்பட்டது.

வெளியிணைப்புகள்
---------------

* கல்லூரி இணையம்

இதனையும் காண்க
--------------

* விழுப்புரம் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
**நஞ்சை காளக் குறிச்சி குங்குமகாளியம்மன் கோயில்** தமிழ்நாட்டில் கரூர் மாவட்டம், நஞ்சை காளக் குறிச்சி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் குங்குமகாளியம்மன் சன்னதியும், கருப்பண்ணசுவாமி, விநாயகர், சுப்பிரமணியர், மதுரை வீர சுவாமி உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் கிராம முறைப்படி ஒருகாலப் பூசை நடக்கின்றது. கார்த்திகை மாதம் சுற்று பொங்கல் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஓமான் தமிழ் பிராமி எழுத்துகள் பொறித்த மட்பாண்டம்** என்பது ஓமான் நாட்டில் உள்ள கோர் ரோரி பகுதியில் கண்டெடுக்கப்பட்ட தமிழ்ப் பிராமி எழுத்துக்கள் பொறித்த மட்பாண்டத் துண்டு ஒன்றைக் குறிக்கிறது. இது கி.பி. முதலாம் நூற்றாண்டை அதாவது ஓமான் பகுதியில் இஸ்லாம் பரவுவதற்கு ஐநூறு ஆண்டுகளுக்கு முன்புள்ள காலகட்டத்தைச் சேர்ந்ததாக மதிப்பிடப்பட்டுள்ளது. 

இது கண்டுபிடிக்கப்பட்ட பகுதி ஓமானின் பண்டைய நகரமான சும்குராம் இருந்த பகுதியாகும். இதனால் இக்கண்டுபிடிப்பு இந்தியப் பெருங்கடல் நாடுகளுக்கு இடையேயான கடல்வழி வணிகம் பற்றி அறிந்துகொள்வதில் முக்கியமானது என்று கருதப்படுகிறது.

கண்டுபிடிப்பு
-------------

அலெஸ்சாண்ட்ரா அவான்சினி என்லைபவர் தலைமையிலான ஒரு இத்தாலிய ஆய்வுக்குழு 2006ஆம் ஆண்டில் மேற்கொண்ட அகழ்வாய்வு ஒன்றின்போது இந்த மட்பாண்டத் துண்டு கண்டெடுக்கப்பட்டது. 

ஆனாலும் 2012ஆம் ஆண்டில் தான் இது தற்செயலாக தமிழ்ப் பிராமி ஆய்வாளர்களின் கவனத்துக்கு வந்தது. 2012ஆம் ஆண்டு செப்டம்பரில் "இந்தியப் பெருங்கடல் வணிகமும் கேரளாவின் பட்டணம் என்கிற துறைமுகத்தில் தொழில்நுட்பத் தொல்லியலும்" என்னும் பொருளில் கேரளாவில் ஒரு பன்னாட்டுச் செயலரங்கு ஒன்று இடம்பெற்றது. இதில் பல்வேறு இந்தியப் பெருங்கடல் நாடுகளைச் சேர்ந்த மட்பாண்டங்கள் காட்சிக்கு வைக்கப்பட்டிருந்தன. 

இக்கண்காட்சியில் ஓமானில் அகழ்வாய்வுகளை மேற்கொண்ட குழுவின் ஒரு உறுப்பினரான அலெக்சியா பவன் என்பவர் காட்சிக்கு வைத்திருந்த மட்பாண்டப் பொருட்களில் இதுவும் அடங்கியிருந்தது. 

இக்கண்காட்சியிலேயே தமிழகத் தொல்லியலாளர்களான க. இராஜன், டி. தயாளன், வி. செல்வகுமார் ஆகியோரின் கவனத்துக்கு இது வந்தது.

வாசிப்பு
--------

இந்தப் பொறிப்பின் முற்பகுதி காணப்படவில்லை. 

மட்பாண்டத்துண்டின் பிற்பகுதியில் ஆறு எழுத்துக்கள் மட்டுமே காணப்படுகின்றன. 

இவ்வெழுத்துக்களை "...ணந்தைகீரன்" என வாசித்துள்ளனர். 

இதில் உள்ள *அந்தை* என்னும் பகுதி ஒரு மரியாதைச் சொல். இது *அந்தை அசுதன்*, *கொற்றந்தை* போன்ற பழைய கல்வெட்டுக்களில் காணும் பெயர்களில் இருப்பதைக் காணலாம். 

கீரன் என்பது தமிழ்ப் பெயர். எனவே இப்பொறிப்பு "மதிப்புக்கு உரிய முக்கியமான வணிகர்" ஒருவரின் பெயராக இருக்கலாம் என முனைவர் இராஜன் கருதுகிறார்.

தொல்லியலாளர் நடன காசிநாதன் இப்பொறிப்பை "(க)ண்ணந்தைகீரன்" என்று வாசிக்கலாம்போல் தெரிவதாகக் குறிப்பிட்டு இது "கண்ணந்தை மகன் கீரன்" என்பவனைக் குறிக்கக்கூடும் எனக் கருதுகிறார்.

மேற்கோள்கள்
-----------

1. ↑  T.S. Subramanian, Potsherd with Tamil-Brahmi script found in Oman, The Hindu, October 28, 2012
2. ↑  T.S. Subramanian, 2012
3. ↑  T.S. Subramanian, 2012
4. ↑  நடன காசிநாதன், தொன்மைத் தமிழ்க் கல்வெட்டுக்கள் - ஒரு புலனாய்வு, மெய்யப்பன் பதிப்பகம், சிதம்பரம், 2014, பக். 166.
**பிரிசுகில்லா பேக்கர்** *(Priscilla Baker)* தென்னாப்பிரிக்காவின் மேற்கு கேப் மாகாணம் பெல்வில்லே நகரத்திலுள்ள வெசுட்டர்ன் கேப் பல்கலைக்கழகத்தில் பகுப்பாய்வு வேதியியல் பேராசிரியராகப் பணிபுரிகிறார். பொருட்கள் மற்றும் உணரிககளின் மின்னியக்கவியலை கையாளும் மின் வேதியியல் ஆராய்ச்சி தளமான உணரி ஆய்வகத்தின் இணைத் தலைவியாகவும் உள்ளார். மேலும் இவர் தென்னாப்பிரிக்காவின் அறிவியல் அகாதமி, செயற்கை தசைகளுக்கான ஐரோப்பிய அறிவியல் வலைப்பின்னல் மற்றும் மேரி கியூரி பன்னாட்டு பணியாளர் பரிமாற்றத் திட்டம் ஆகிய அமைப்புகளில் தீவிர செயல் உறுப்பினராக உள்ளார்.

தொழில்
------

கேப் டவுன் பல்கலைக்கழகத்தில் பேக்கர் தனது இளநிலை அறிவியல் பட்டத்தைப் பெற்றார். பெருங்கடல் மற்றும் வளிமண்டல அறிவியலில் தனது வகுப்பில் ஒரே ஒரு கருப்பின பெண்ணாக தேர்ச்சி பெற்றார் என்பது குறிப்பிடத்தக்கதாகும்.. பின்னர் கேப் பெனின்சுலா தொழில்நுட்ப பல்கலைக்கழகத்தில் பேக்கர் பகுப்பாய்வு வேதியியலில் தனது தேசிய பட்டயப் படிப்பை முடித்தார். மின் வேதியியல் பிரிவில் ஆர்வம் கொண்ட இவர் தனது இளம் அறிவியல் ஆனர்சு (வேதியியல்) படிப்பைத் தொடர்ந்தார். வெசுட்டர்ன் கேப் பல்கலைக்கழகத்தில் வளிமண்டலத்தில் சுவடு உலோகங்களை மதிப்பீடு செய்வதில் தனது முதுநிலை அறிவியல் ஆய்வுக் கட்டுரையை (வேதியியல்) வெற்றிகரமாக முடித்தார். 2004 ஆம் ஆண்டில், தென்னாப்பிரிக்காவிலுள்ள சிடெல்லன் போசு பல்கலைக்கழகத்தில் பீனால் தரங்குறைப்பு வினைக்கான புதிய வெள்ளீய ஆக்சைடு கூட்டு நேர்மின்வாய் பகுதியில் தனது வேதியியல் முனைவர் பட்டத்தைப் பெற்றார். 

அறிவியல் மற்றும் தொழில்நுட்பத் துறையின் வருடாந்திர மகளிர் அறிவியல் விருது வழங்கும் விழாவில், இயற்பியல் மற்றும் பொறியியல் அறிவியல் பிரிவில் சிறப்பு பெண் விஞ்ஞானி விருதை பேக்கர் 2014 ஆம் ஆண்டு பெற்றார். 

பேக்கர் 2017 ஆம் ஆண்டு நவம்பர் மாதத்தில் தென்னாப்பிரிக்க சிசுட்டம்சு பகுப்பாய்வு மையத்தின் இயக்குநராக பொறுப்பேற்றார்.

மேற்கோள்கள்
-----------

1. ↑  "Priscilla Baker". *www.uwc.ac.za* (ஆங்கிலம்). 7 ஜூலை 2013 அன்று மூலம் பரணிடப்பட்டது. 22 January 2018 அன்று பார்க்கப்பட்டது.
2. ↑  User, Super. "Members". *www.assaf.org.za* (ஆங்கிலம்). 6 டிசம்பர் 2021 அன்று மூலம் பரணிடப்பட்டது. 22 January 2018 அன்று பார்க்கப்பட்டது.
3. ↑  "UWC's Prof Priscilla Baker wins Women in Science Award". *www.uwc.ac.za* (ஆங்கிலம்). 16 பிப்ரவரி 2018 அன்று மூலம் பரணிடப்பட்டது. 22 January 2018 அன்று பார்க்கப்பட்டது.
4. ↑  "Women in Science Awards winners making their mark". *www.gov.za* (ஆங்கிலம்). 22 July 2019 அன்று பார்க்கப்பட்டது.
5. ↑  "Priscilla Baker takes over reins at SASAC". *www.sasac.ac.za* (ஆங்கிலம்). 22 July 2019 அன்று பார்க்கப்பட்டது.
**ஓப்பன்ஸ்டேக்**  (*OpenStack*) அல்லது **திறந்த அடுக்கு** என்பது சேவை உட்கட்டுமானத்திற்கான (IaaS) மேகக் கணிமை திட்டமாகும். இது அப்பாச்சே உரிமத்தின் கீழான நெறிமுறைகளின்படி வெளியிடப்படும் கட்டற்ற திறந்த மூல மென்பொருள் ஆகும். ஓப்பன்ஸ்டேக் மென்பொருள் மற்றும் அதன் சமூகத்தை வளர்த்தெடுக்கவும், பாதுகாக்கவும், வலிமைப்படுத்தவும் இந்தத் திட்டத்தை செப்டம்பர் 2012இல் நிறுவப்பட்ட இலாபநோக்கமற்ற நிறுவன அமைப்பான ஓப்பன்ஸ்டேக் அறக்கட்டளை மேற்பார்வையிடுகிறது.

150க்கும் மேற்பட்ட நிறுவனங்கள் இத்திட்டத்தில் இணைந்துள்ளன. அட்வான்ஸ்டு மைக்ரோ டிவைசஸ், இன்டெல், கனோனிக்கல் நிறுவனம், சூசி லினக்சு, ரெட் ஹட், சிஸ்கோ சிஸ்டம்ஸ், டெல், ஹெவ்லட்-பேக்கர்ட், ஐபிஎம், என்ஈசி, விஎம்வேர் மற்றும் யாகூ! போன்றவை இவற்றில் சிலவாகும். பெயர்த்தகு மென்பொருளான இந்தக் கட்டமைப்பு பெரும்பாலும் குனூ/லினக்சு இயக்கு தளத்திலேயே மேம்படுத்தவும் பாவிக்கவும் பயன்படுத்துகிறது.

இத்தொழினுட்பத்தில் பல தொடர்புள்ள திட்டங்கள் அணியாக அடங்கியுள்ளன. இந்தத் துணைத்திட்டங்கள் ஒரு தரவுமையத்தில் பெரியளவில் செயல்பாட்டுத்திறன், தரவுத்தளம், கணிவலை வளங்களைக் கட்டுப்படுத்த மேம்படுத்தப்பட்டு வருகின்றன. இவை அனைத்தையும் தரவுமையத்தின் மையமான கட்டுப்பாட்டு முகப்புப் பெட்டி மூலம் கணிநிர்வாகிகள் கட்டுப்படுத்தவும் பயனாளர்கள் இணைய இடைமுகத்தைக் கொண்டு தங்கள் கணிவளங்களை மாற்றிக்கொள்ளவும் வழி செய்கிறது. 

ஓப்பன்ஸ்டேக் திறந்த முறையிலான வடிவமைப்பு மற்றும் உருவாக்கும் செயற்பாடுகளைக் கொண்டு செயல்பட பொறுப்பேற்றுள்ளது. இந்த மென்பொருள் சமூகம் ஆறு மாதத்திற்கு ஒருமுறை நேரப்படியான வழங்கல் சுழற்சியை மேற்கொள்ளத் திட்டமிட்டுள்ளது. ஒவ்வொரு வழங்கலின் திட்டமிடலின்போதும் *ஓப்பன்ஸ்டேக் டிசைன் சம்மிட்* என்ற வடிவமைப்பாளர் கருத்தரங்கின் மூலம் தங்கள் செல்வழியைத் தீர்மானிக்கின்றனர்.

மேற்சான்றுகள்
-------------

1. ↑  "OpenStack Foundation Mission". 7 January 2013 அன்று பார்க்கப்பட்டது.
2. ↑  "OpenStack Launches as Independent Foundation, Begins Work Protecting, Empowering and Promoting OpenStack". *BusinessWire*. September 19, 2012.. பார்த்த நாள்: 7 January 2013.
3. ↑  "Companies » OpenStack Open Source Cloud Computing Software". Openstack.org. 2013-01-07 அன்று பார்க்கப்பட்டது.
4. ↑  "HP Announces Support for OpenStack". H30507.www3.hp.com. 2011-07-27. 2014-02-14 அன்று மூலம் பரணிடப்பட்டது. 2012-10-23 அன்று பார்க்கப்பட்டது.
5. ↑  "IBM supports OpenStack (Computerworld)". Computerworlduk.com. 2012-10-23 அன்று பார்க்கப்பட்டது.
6. ↑  "Dell OpenStack-Powered Cloud Solution". Content.dell.com. 2012-10-23 அன்று பார்க்கப்பட்டது.
7. ↑  "OpenStack Release Cycle". OpenStack Foundation. 7 January 2013 அன்று பார்க்கப்பட்டது.
8. ↑  "OpenStack Design Summit". OpenStack Foundation. 7 January 2013 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***ஓப்பன்ஸ்டேக்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம் 
	+ openstack.org/start/
	+ wiki.openstack.org
	+ jenkins.openstack.org
* launchpad.net/openstack/
* #openstack on freenode

### ஆவணமாக்கல்

* docs.openstack.org

### ஒளித விரிவுரை

* யூடியூபில் OpenStack: Building a Free Massively Scalable Cloud Computing Platform
**திரு. வி. க. நகர்** (*Thiru. Vi. Ka Nagar*) என்பது திரு. வி. கல்யாணசுந்தரத்தின் பெயரால் வழங்கப்படும் சென்னையின் முக்கியமான பகுதிகளில் ஒன்றாகும். இவ்விடம் வடக்கு சென்னையில் உள்ளது. முற்றிலும் நகரமயமாக்கப்பட்டுள்ளதால் சென்னையின் முக்கியமான பகுதிகளுள் ஒன்றாக திகழ்கிறது.

தொகுதி
------

இந்த திரு .வி. க .நகரின் பெயரில் ஒரு தொகுதி உள்ளது. ஆனால் இந்தப் பகுதி புதிதாக உருவக்கப்பட்ட தொகுதியான கொளத்தூர் தொகுதியின் ஓர் அங்கமாக திகழ்கிறது. இப்பகுதியின் பெயரில் உள்ள திரு.வி.க.நகர் தொகுதியைச் சேர்ந்த பகுதிகள் பெரம்பூர், ஓட்டேரி, அயனாவரம், புளியந்தொப்பு மற்றும் பட்டாளம் ஆகும்.

பிரபலமான பகுதிகள்
-----------------

திரு. வி. க. நகரில் பல திரையரங்குகள் மற்றும் பூங்காக்கள் உள்ளன. இப்பகுதியைச் சார்ந்த பெரம்பூரில் உள்ள பேரங்காடியே வடக்கு சென்னையின் முதல் பேரங்காடி ஆகும். இவ்வூரே சென்னையின் முதல் டிஸ்கோ தண்ணீர் பூங்காவை கொண்டுள்ளது. இதன் பெயர் முரசொலி மாறன் மேம்பாலப் பூங்கா என்பதாகும்.

மேற்கோள்கள்
-----------

1. ↑  "New Constituencies, Post-Delimitation 2008" (PDF). Chief Electoral Officer, Tamil Nadu. 2012-05-15 அன்று மூலம் (PDF) பரணிடப்பட்டது. 2016-10-03 அன்று பார்க்கப்பட்டது.
2. ↑  "Thiru.Vi. Ka Nagar residents complain of unkept promises". The Hindu. 25 April 2016.. பார்த்த நாள்: 30 April 2016.
ரக்பி விளையாட்டு
ரக்பி பந்து
**ரக்பி கால்பந்து** (Rugby football) என்பது, ஐக்கிய இராச்சியத்தின் பல பகுதிகளில் உருவாகி வளர்ந்த கால்பந்து விளையாட்டில் இருந்து தோன்றிப் பல்வேறு கால கட்டங்களிலும் விளையாடப்பட்டு வந்த விளையாட்டுக்களில் ஒன்றைக் குறிக்கும். இன்று இது வெறுமனே "ரக்பி" என அழைக்கப்படுவதுண்டு.

வரலாறு
------

பண்டைக்கால கிரேக்கத்தில் ரக்பி கால்பந்தை ஒத்த எப்பிசுக்குரோசு என்னும் ஒரு விளையாட்டு விளையாடப்பட்டு வந்தது. வேல்சிலும் மத்திய காலப்பகுதியில் விளையாடப்பட்ட இதுபோன்ற ஒரு விளையாட்டு *கினாப்பன்* அல்லது *கிரியாப்பன்* என அழைக்கப்பட்டது. ரக்பிக்கு முன்னோடியாக ஐரிய நாட்டில் விளையாடப்பட்ட விளையாட்டை அவர்கள் *கையிட்* என அழைத்தனர். கோர்னியர்களும் இது போன்ற ஒன்றை வெண்கலக் காலத்தில் இருந்து விளையாடி வந்தனர். கிழக்கு அங்கிலியரும், பிரான்சியரும் கூட இதை ஒத்த விளையாட்டுகளை விளையாடினர்.

ரக்பி காற்பந்து கண்டுபிடிக்கப்பட்ட இடமாக கருதப்படும் மைதானத்திலிருந்து இரக்பி பாடசாலை.
1750க்கும் 1859 ஆம் ஆண்டுக்கும் இடையில் ரக்பி பாடசாலையில் விளையாடப்பட்ட கால்பந்து விளையாட்டில் பந்தைக் கைகளால் தொட அனுமதிக்கப்பட்டது. ஆனால், பந்தைக் கைகளில் வைத்தபடி எதிர்த்தரப்புஇலக்கை நோக்கி ஓடுவதற்கு அனுமதிக்கப்படவில்லை. அக்காலத்தில் விளையாட்டில் பங்கு கொள்பவர்களின் எண்ணிக்கை குறித்த வரையறை எதுவும் இருக்கவில்லை. சில வேளைகளில் ஒரு விளையாட்டில் நூற்றுக் கணக்கானவர்களும் பங்குபற்றினர். பந்தைக் கையில் கொண்டு ஓடலாம் என்னும் புதிய முறை 1859க்கும், 1865 ஆம் ஆண்டுக்கும் இடையில் அறிமுகமானது. வில்லியம் வெப் எல்லிசு என்பவரே 1823 ஆம் ஆண்டில் இடம்பெற்ற ஒரு விளையாட்டில், முதன் முதலாக உள்ளூர் விதிகளுக்கு மாறாக கையில் பந்தைக் கொண்டு ஓடியவராகக் குறிப்பிடப்படுகிறார். இதற்குச் சில காலத்தின் பின்னர் இவ்விளையாட்டுக்கான விதிகள் எழுத நடவடிக்கைகள் எடுக்கப்பட்டன. அப்போது உள்ளூரில் பொதுவாக ஏற்றுக்கொள்ளப்பட்ட விதிகள் மட்டுமே இருந்தன. 1870ல் முதன் முதலாக எழுத்து மூலமான விதிகளை உருவாக்கியவர்கள் ரக்பி பாடசாலையைச் சேர்ந்தவர்கள் ஆவர்.

ஏறத்தாழ இக் காலப்பகுதியில், ரக்பி பாடசாலையின் தலைமை ஆசிரியரான தாமசு ஆர்னோல்ட் என்பவரின் செல்வாக்குப் பிற விடுதிப் பாடசாலைகளிலும் பரவலாயிற்று. சமநிலைக் கல்வியில் விளையாட்டும் ஒரு பகுதியாக அமையவேண்டும் என்ற அவரது கருத்து இயல்பாகவே ரக்பி விதிகள் நாட்டின் பல பகுதிகளிலும் பரவ வழிகோலியது. பின்னர் இது உலகம் முழுவதிலும் பரவியது.
**இந்திய நூலகச் சங்கம்** ( *Indian Library Association* ) என்பது 1933 செப்டம்பர் 13 அன்று கல்கத்தாவில் (தற்போது கொல்கத்தா ) நடைபெற்ற முதல் அகில இந்திய நூலக மாநாட்டின் போது சங்கங்கள் பதிவுச் சட்டத்தின் (XXI இன் 1860) கீழ் பதிவு செய்யப்பட்ட ஒரு சங்கமாகும். இசங்கத்தில் உறுப்பினர்களாக மாநில நூலகச் சங்கங்களும், நூலகங்களும் இருக்கின்றன. இவ்வாறு 7000க்கும் மேற்பட்ட உறுப்பினர்களைக் கொண்டதாக இந்தியாவில் நூலகம் மற்றும் தகவல் அறிவியல் துறையில் மிகப்பெரிய மற்றும் புகழ்பெற்ற தொழில்முறை அமைப்பாக இது உள்ளது. இதன் தலைமையகம் இந்தியாவின் தில்லியில் அமைந்துள்ளது.

குறிக்கோள்கள்
-------------

சங்கத்தின் முக்கிய நோக்கங்கள்:

* நாட்டில் நூலக இயக்கத்தை ஊக்குவித்தல்
* நூலகம் மற்றும் தகவல் அறிவியல் கல்வியை மேம்படுத்துதல்
* பயிற்சி மற்றும் ஆராய்ச்சி, நூலக பணியாளர்களை மேம்படுத்துதல்
* தேசிய மற்றும் சர்வதேச அளவிலான ஒத்துழைப்பு
* தரநிலைகள், அளவுகோல், சேவைகள், வழிகாட்டுதல்களை மேம்படுத்துதல்
* தொழில்முறைஞர், வெளியீட்டாளர்களுக்கான குறைகளை தீர்த்தல்
* நூலகங்கள், ஆவண மையங்களை நிறுவுதல் மற்றும் அவற்றை நிறுவுவதற்கும் வேலை செய்வதற்கும் உதவி செய்தல்
* இந்தியாவிற்கு பொருத்தமான நூலக சட்டத்தை மேம்படுத்துதல்

மாநாடுகள்
---------

இதன் 53வது ஆண்டு மாநாடு 2007 ஆம் ஆண்டு ஐதராபாத்தில் நடைபெற்றது. இதன் 54வது ஆண்டு மாநாடு 2008 இல் மும்பையில் நடைபெற்றது. இதன் 55வது ஆண்டு மாநாடு, நொய்டா பெருநகரில் உள்ள பிர்லா மேலாண்மை தொழில்நுட்பக் கல்விக்கழகத்தில் 2010 சனவரி 21-24 ஆகிய நாட்களில் நடைபெற்றது. 63வது ஆண்டு மாநாடு லக்னோவில் உள்ள பாபாசாகேப் பீம்ராவ் அம்பேத்கர் பல்கலைக்கழகத்தில் 2017 நவம்பர் 23-25 நாட்களில் "நூலகம் மற்றும் தகவல் அறிவியல் தொழிலின் நிலையான வளர்ச்சி" என்ற தலைப்பில் நடைபெற்றது. இது எல்ஐஎஸ் துறை மற்றும் பாபாசாகேப் பீம்ராவ் அம்பேத்கர் பல்கலைக்கழகத்தின் லக்னோவின் கௌதம புத்தர் மத்திய நூலகத்தால் ஏற்பாடு செய்யப்பட்ட சர்வதேச மாநாடு ஆகும்.

துவக்கக்கால உறுப்பினர்கள்
-------------------------

* சி. வூல்னர்
* முகமது ஷஃபி
* அப்துல் மஜித்
* முகமது காசிம் அலி
* அப்னாஷி ராம் தல்வார்
* பி. சி. நியோகி
* ஏ. எம். ஆர். மாண்டேக்
* ஆர். கோபாலன்
* எஸ். இராமசுப்பையர்
* ராம் லபயா
* திரிவிக்ரம ராவ்
* எஸ். பஷிருதீன்
* டாக்டர். எம். ஓ. தாமஸ்
* எஸ். மகேந்திர சிங்
* டாக்டர் வாலி முகமது
* எஸ். ஆர். ரங்கநாதன்
* கே. எம். அசதுல்லா
* சாந்த் ராம் பாட்டியா
* கே. செல்லையா
* சாரதா பிரசாத் சின்ஹா
* சிதேந்திர தேவ் ராய் மகாசயா
* டி. சி. தத்தா
* குமார் முனீந்திர தேவ்
* ஆர். மகாசயா
* உபேந்திர சந்திர தாஸ்
* லாபு ராம்
* அய்யங்கி வெங்கட ரமணய்யா
* மஞ்சந்தா
* யூசுபுதீன் அகமத்

ஜர்னல் ஆஃப் இந்தியன் லைப்ரரி அசோசியேஷன் என்பது இந்திய நூலக சங்கத்தின் அதிகாரப்பூர்வ இதழாகும். இந்த இதழ் நூலகம் மற்றும் தகவல் அறிவியலின் பல்வேறு அம்சங்களை உள்ளடக்கியதாக உள்ளது. இது 1965 முதல் சங்கத்தின் அதிகாரப்பூர்வ இதழாக இருந்து வருகிறது. இந்த இதழ் காலாண்டு வெளியீடாக வெளிவருகிறது.

குறிப்புகள்
-----------

* Ravindra N Sharma. "The Indian Library Association" in *Encyclopedia of Library and Information Science*. Marcel Dekker Inc. New York. Basel. 1985. Volume 38. Supplement 3. Page 230 et seq.
* Jagdish Chandra Mehta. 50 Years of Indian Library Association, 1933-1983: Golden Jubilee. 1983.
* 
*

வெளி இணைப்புகள்
---------------

* தமிழ்க் கலைக்களஞ்சியத்தில் இந்திய நூல்நிலையச் சங்கம் என்ற கட்டுரை உள்ளது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Israel
* United States

 |
எளிய ஓட்ட விளக்கப்படம் குறிப்பிட்ட கால இடைவெளியில் சேகரிக்கப்பட்ட தரவுகளை காட்டுகிறது. கண்டறியப்பட்ட தரவுகளின் மையக்கோடு (73)-ம் விளக்கப்படத்தில் காட்டப்படுகின்றது.
**ஓட்ட விளக்கப்படம்** (*run chart*) அல்லது **தொடர்வரிசை-ஓட்ட விளக்கப்படம்** (*run-sequence chart*) என்றழைக்கப்படும் வரைபடம் கண்டறியப்பட்ட தரவுகளை காலத்தொடர் வரிசையில் காட்டுகிறது. பெரும்பாலும் காட்டப்படும் தரவுகள் ஒரு உற்பத்தி அல்லது மற்ற தொழில் செயல்முறைகளின் வெளியீடு அல்லது செயல்திறன்களைப் பிரதிபலிக்கிறது.

கண்ணோட்டம்
----------

தொடர்வரிசை-ஓட்ட விளக்கப்படம் எளிதில் ஒருமாறிகளின் தரவு தொகுப்புகளை சுருக்கமாக வரைபடம் மூலம் விளக்குகிறது. ஒருமாறி தரவுத்தொகுப்புகளின் பொதுவான கற்பிதம் பின்வருவன போன்று இருக்கிறது:

* சீரற்ற வரைபடங்கள்;
* ஒரு நிலையான பகிர்விலிருந்து;
* ஒரு பொதுவான இடத்துடன்; மற்றும்
* ஒரு பொதுவான அளவுடன்

தொடர்வரிசை-ஓட்ட விளக்கப்படமானது தரவுகளின் இடங்கள் மற்றும் அளவுகளில் ஏற்படும் மாற்றங்களை தெளிவாக காட்டுகிறது, இதன் மூலம் தரவுகளில் ஏற்படும் வித்தியாசத்தினை எளிதில் கண்டறியமுடியும்.

ஓட்ட விளக்கப்படமானது, புள்ளியியல் செயல்முறைக் கட்டுப்பாட்டுகளில் பயன்படுத்தப்படும் கட்டுப்பாடு விளக்கப்படம்-தனை ஒத்திருக்கிறது. ஆனால் கட்டுப்பாடு வரம்புகளை கொண்டிருக்காது. இதனை உருவாக்குவது எளிது ஆனால் கட்டுப்பாடு விளக்கப்படத்தினைப் போன்று பகுப்பாய்வு நுட்பங்களின் பயன்களை முழுவதும் தருவதில்லை.

சான்றுகள்
---------

1. ↑  Chambers, John; William Cleveland; Beat Kleiner; Paul Tukey (1983). *Graphical Methods for Data Analysis*. Duxbury. பன்னாட்டுத் தரப்புத்தக எண்:0-534-98052-X. .
2. ↑  NIST/SEMATECH (2003). "Run-Sequence Plot" In: *e-Handbook of Statistical Methods* 6/01/2003 (Date created).

வெளிப்புற இணைப்புகள்
--------------------

விக்கிமீடியா பொதுவகத்தில்,  
 ***ஓட்ட விளக்கப்படம்***   
என்பதின் ஊடகங்கள் உள்ளன. 

* தொடர்வரிசை-ஓட்ட விளக்கப்படம்
**ஜேப்பியார்** ( **Dr. Jeppiaar)** (11 ஜூன் 1931 - 18 ஜூன் 2016), ஓர் இந்திய அரசியல்வாதியும், கல்வியாளரும், தொழிலதிபரும் ஆவார். திருவிதாங்கூர்- கொச்சி மாகாணத்திலிருந்த நாகர்கோயிலுக்கு அருகிலுள்ள முட்டம் என்ற இடத்தில் பிறந்தார். இப்போது தமிழ்நாட்டின் கன்னியாகுமரி மாவட்டத்திலுள்ளது.

சென்னைப் பல்கலைக்கழகத்தில் தனது இளங்கலை சட்டத்தையும் (பி.எல்) அண்ணா பல்கலைக்கழகத்தில் முனைவர் ஆராய்ச்சியையும் முடித்தார். இவர் ஜேப்பியார் கல்வி அறக்கட்டளையின் நிறுவனர்-, சத்தியபாமா பல்கலைக்கழகத்தின் நிறுவனர்- வேந்தராக இருந்தார். தமிழகத்தின் நிபுணத்துவ, கலை மற்றும் அறிவியல் கல்லூரிகளின் கூட்டமைப்பின் தலைவராகவும் இருந்தார்.

இவர், தமிழ்நாட்டில் பொறியியல் கல்வியை தனியார்மயமாக்குவதில் முன்னோடிகளில் ஒருவர். இவரது நிகர சொத்து மதிப்பு 2016 இல் ₹ 3,000 கோடி என மதிப்பிடப்பட்டுள்ளது.

ஆரம்ப கால வாழ்க்கை
------------------

ஜேப்பியார் கத்தோலிக்கக் கிறிஸ்தவ குடும்பத்தில் முக்குவரான இயேசுஅடிமை - பனிமலர் அம்மாள் ஆகியோருக்கு பிறந்தார். இவரது தாயின் பெயரில் பனிமலர் கல்வி நிறுவனங்களுக்கு பெயரிட்டார். இவர், ம. கோ. இராமச்சந்திரனின் நெருங்கிய கூட்டாளி என்று கூறப்பட்டது.

அரசியல் வாழ்க்கை
----------------

ம. கோ. இராமச்சந்திரன் ஆட்சியின் போது, இவர் தமிழக சட்டமன்றத்தின் அரசாங்க தலைமை கொறடாவாக செயல்பட்டார். 1972 முதல் 1987 வரை சென்னை மாவட்ட அதிமுக கட்சியின் செயலாளராகவும் பணியாற்றிய இவர் முதல்வருக்கு சிறப்பு தூதராக இருந்தார்.

வகித்த பதவிகள்
--------------

* சென்னை நீர் வழங்கல் மற்றும் கழிவுநீர் வாரியத்தின் (மெட்ரோ நீர்) தலைவர்.
* சட்டமன்றத்தின் தேர்ந்தெடுக்கப்பட்ட உறுப்பினராக கௌரவ சேவைகள்
* தமிழ்நாடு மீன்வள மேம்பாட்டுக் கழகத்தின் இயக்குநர்.

இறப்பு
------

18 ஜூன் 2016 அன்று, தனது 85 வயதில் இறந்தார்.

மேற்கோள்கள்
-----------

1. ↑  "Prominent educationist Jeppiaar dies in Chennai". *The News Minute*. 18 June 2016. 18 June 2016 அன்று பார்க்கப்பட்டது.
2. ↑  "Jeppiaar a pioneer in setting up of private engineering institutions died". *The Times of India*. 18 June 2016 அன்று பார்க்கப்பட்டது.
**ஜேம்சு பிரான்சிசு டெனன்ன்டு** *(James Francis Tennant)*, (10 ஜனவரி 1829 – 6 மார்ச்சு 1915) ஓர் ஐக்கிய இராச்சியப் படைவீர்ரும் வானியலாளரும்அரசு கழக ஆய்வுறுப்பினரும் ஆவார்.

இவர் இசுகாட்டியப் பெற்றோருக்குக் கொல்கத்தாவில் பிறந்தார். இவரது தந்தையார் படைப்பிரிவுத் தளபதியான சர் ஜேம்சு டெனனன்ட் ஆவார். இவரது தாயார்பாட்டெர்சன் எனப்பட்ட எலிசபெத் ஆவார். இவர் 1845 முதல் 1847 வரை கிழக்கிந்தியக் குழுமத்தின் அடிசுகோபே படைப்பள்ளியில் படித்தார். இவர் தன் படைப்பணியை 1847 இல் வங்காளப் பொறியாளர் அணியில் கொல்கத்தாவில் தொடங்கினார்.

இவரது கணிதவியல் திறமை இவரை மாபெரும் முக்கோணவியல் அளக்கைத் திட்டப்பணியில் சேர்த்தது. இப்பணியில் இவர் 1857 இந்தியப் படைவீரர்(சிப்பாய்க்) கலகம் வரை மாபெரும் நெட்டாங்குத் தொடர் அளக்கையில் ஈடுபட்டார். இவர் 1857 இல் படைத் தளவாடப்பணிக்கு அனுப்பப்பட்டார். இவர்1859 இல் மீள அளக்கைப்பணியில் சேர்ந்தார். இவர் சென்னை வான்காணக இயக்குநராகப் பணியமர்த்தப்பட்டார். இதிலிருந்து இவரது வானியல்பணி தொடங்கியது.

இவர் அரசு வானியல் கழகத்தின் சார்பாக, இந்தியத் துணைக்கண்ட முழுவதும் அமைந்த 1868 ஆகத்து 17 ஆம் நாளைய சூரிய ஒளிமறைப்பையும் 1871 திசம்பர் 11 ஆம் நாளில் தென் இந்தியச் சூரிய ஒளிமறைப்பையும், பிறகு 1874 இல் நிகழ்ந்த வெள்ளிக்கோள் கடப்பையும் பதிவு செய்தார். இந்த நோக்கீடுகளின்போது தான் முதன்முதலாக, ஒளிப்படக் கருவிகள் வானியல் நோக்கீட்டுக்கு விரிவாகப் பயன்படுத்தப்பட்டன. இவரது ஒளிப்படவியல் வல்லமை, டெனன்ட் பல ஒளிமறைப்புகளையும் சூரிய ஒளிமுகட்டையும் நோக்கிடுகள் செய்ய பேருதவி புரிந்தது.

இவர் 1876 இல் அரசு மின்ட் கழகத் தலைவராகப் பணியமர்த்தப்பட்டார். இந்தப் பதவிவியில் 1882 இல் தான் பணிவிடை பெறும்வரை இருந்தார். பிறகு, இவர் இலண்டனுக்குத் திரும்பினார். இவர் 1885 இல் அரசு வானியல் கழக மன்றத்துக்கு உறுப்பினராகத் தேர்ந்தெடுக்கப்பட்டார். இவர் 1890 முதல் 1891 வரை அதன் தலைவராகவும் விளங்கினார். அப்போது இவர் வால்வெள்ளிகளில் ஆர்வம் கொண்டு பல வால்வெள்ளிகளின் வட்டணைகளின் கணக்கீடுகளைச் செய்துள்ளார்.

மேற்கோள்கள்
-----------

1. ↑  Dod, Robert (1862), The Peerage, Baronetage, and Knightage, of Great Britain and Ireland for 1862, London, Whittaker, p. 550
2. ↑  Vibart, H.M. (1894). *Addiscombe: its heroes and men of note*. Westminster: Archibald Constable. பக். 689.
3. ↑  Pang, Alex (2002), Empire and the sun: Victorian solar eclipse expeditions, Stanford, Stanford University Press, p. 16
4. ↑  கூகுள் புத்தகங்களில் *Total eclipses and the total eclipse of 18th August, 1868*
**இந்திய நிறுமச் செயலர்கள் நிறுவனம்** (INSTITUTE OF COMPANY SECRETARIES OF INDIA - ICSI) வர்த்தக நிறுவனங்கள் பொது மக்களின் நலனுக்கு எந்தவிதமான ஊறும் விளைவிக்காமல் பார்த்துக்கொள்வதற்காகவும் அவற்றை சரியாக வழி நடத்துவதற்காகவும் மேலும் பல்வேறு பொருளாதாரக் காரணங்களுக்காகவும் இந்திய அரசாங்கம் பல சட்டங்களை இயற்றி அமல்படுத்தி வருகிறது. 

உதாரணம்: நுகர்வோர் பாதுகாப்புச் சட்டம், தொழிலாளர் நலனுக்காக இயற்றப்பட்டுள்ள தொழில் தகராறுகள் சட்டம் (1947), குறைந்த பட்ச ஊதியச் சட்டம், தொழிற்சாலைகள் சட்டம் (1948) போன்றவை. வர்த்தக நிறுவனங்களை மேலாண்மை செய்து வரும் இயக்குனர்கள் பொதுவாக தங்களது வர்த்தகப் பணிகளில் திறமை உடையவர்களாக இருக்கிறார்கள். ஆனால் இது போன்ற வர்த்தகச் சட்டங்களைப் பற்றியோ அல்லது அவற்றின் கீழ் தங்களது நிறுவனம் ஆற்ற வேண்டிய கடமைகள் குறித்தோ அவர்கள் முற்றிலும் அறிந்திருப்பதில்லை. இந்நிலையில் வர்த்தக நிறுவனங்கள் சட்டப்படி ஆற்றவேண்டிய கடமைகளில் இருந்து தவறி விடுவதற்கான வாய்ப்புகள் அதிகம் உள்ளன. சட்டப்படி செய்ய வேண்டிய பணிகளைச் செய்யாமல் விட்டுவிட்டால் நிறுவனத்தின் இயக்குனர்கள் தண்டம் செலுத்துவதுடன் சில சமயங்களில் சிறை தண்டனையும் அனுபவிக்க நேரிடும். இத்தகைய நிலையைத் தவிர்க்க வேண்டுமெனில் வர்த்தக நிறுவனங்கள் கடைப் பிடிக்க வேண்டிய சட்டங்கள் மற்றும் செயல்முறைகள் ஆகியவற்றில் புலமை உடைய ஒருவரைத் தங்கள் உதவிக்காக நியமித்துக் கொள்வது நன்மை பயக்கும். இத்தகைய திறன்களைக் கொண்டவரை நிறுமச் செயலர் என்கிறோம். இவருக்குத் தேவையான கல்வி மற்றும் பயிற்சி ஆகியவற்றை அளிப்பதற்காக இந்திய நடுவண் அரசு நாடாளுமன்றத்தின் சிறப்புச் சட்டம் மூலம் இந்திய நிறுமச் செயலர்கள் நிறுவனத்தை உருவாக்கியது.
**கீழை ஜமீல் வரின் முழுப் பெயர் ஜமீல் முஹம்மது ஆகும். இந்தியாவில் தமிழ்நாட்டில் இராமநாதபுரம் மாவட்டத்தில் கீழக்கரை எனும் ஊரில் 18.02.1965இல் பிறந்தார். இவரது பெற்றோர்கள். ப.அ.சா.முஹைதீன் அப்துல் காதர் மற்றும் மு.நு.சு.லத்தீஃபா பீவி ஆவர்.**

**இவர் பள்ளிப்படிப்பை கைராத்துல் ஜலாலியா தொடக்கப்பள்ளியிலும், மேனிலைப் படிப்பை ஹமீதியா ஆண்கள் மேனிலைப் பள்ளியிலும் படித்தார். திருச்சி ஜமால் முஹம்மது கல்லூரியில் இளங்கலை வணிகவியல் பட்டப்படிப்பை முடித்தார். கல்லூரி படிப்பிற்கு பிறகு, இஸ்லாமிய மாணவர் இயக்கத்தில் தன்னை இணைத்துக் கொண்டார். மார்க்க அறிவுகளை கற்று பேச்சாளராக ஜமீல் முஹம்மது வளர்ந்தார். வியாபார நிமித்தமாக வளைகுடா நாட்டிற்கு பயணமான அவர் 2002இல் தமுமுகவின் துபை மண்டலக் கிளை தலைவராக பொறுப்பு ஏற்று நடத்தி வந்தார்.2003 ஜனவரியில் கீழக்கரை அஞ்சல் என்ற சமுதாய மாத இதழை உருவாக்கி அதன் ஆசிரியராக இருந்து வருகிறார்.**

**2004ல் தமிழ்நாடு தவ்ஹீத் ஜமாஅத்தின் துபை மண்டலக் கிளையான ஜமாஅத்துத் தவ்ஹீத்தின் துணைத் தலைவராக நியமிக்கப்பட்டார். இந்திய தவ்ஹீத் ஜமாஅத்தில் இணைந்து அதன் ஐக்கிய அரபு அமீரகத்தின் ஒருங்கிணைப்பாளராக பொறுப்பு வகிக்கிறார்.**
செம்மை நெல் சாகுபடி-நாற்றங்கால்நெல் சாகுபடியில் அதிக மகசூல் பெற தற்போதுள்ள நடைமுறையைவிட **செம்மை நெல் சாகுபடி** முறையினைக் கையாளுவது அவசியம்.

பாய் நாற்றங்கால் தயாரிக்கும் முறை
---------------------------------

ஏக்கருக்கு 3 கிலோ விதை நெல் தேவைப்படும். ஓர் ஏக்கர் நடவுக்கு ஒரு சென்ட் (40 சதுர மீட்டர்) நாற்று மேடை தேவை. அருகிலிருக்கும் மண்ணை எடுத்து நடவு வயலின் ஓரத்தில் ஒரு மீட்டர் அகலம் ஐந்து மீட்டர் நீளம் (1மீ து 5 மீ) அளவுள்ள 8 மேடைகளை உருவாக்க வேண்டும். மேடையை நன்கு சமப்படுத்தி 1 து 5 மீ அளவுள்ள பாலிதீன் சீட்டை விரித்து விட வேண்டும். தொழி மண்ணை 2 செ.மீ. உயரத்திற்கு சமமாக இடவேண்டும்.

பின் விதைநேர்த்தி செய்ய ஒரு கிலோ விதைக்கு சூடோமோனாஸ் 10 கிராம் மற்றும் அசோபாஸ் உயிர் உரம் மூன்று கிலோ விதைக்கு ஒரு பாக்கெட் (200 கி) என்ற அளவிலும் பயன்படுத்த வேண்டும். சூடோமோனாஸ் மற்றும் அசோபாஸ் ஆகியவற்றை தேவையான அளவு அரிசிக்கஞ்சி அல்லது தண்ணீரில் கரைத்த பின் அவற்றை விதைகளுடன் நன்றாக கலந்து நிழலில் உலர்த்த வேண்டும். நிழலில் உலர்த்திய விதைகளை தண்ணீரில் 24 மணி நேரம் ஊறவைத்து வடிகட்டி பின் (24 மணி நேரம்) முளைகட்ட வேண்டும். ஒவ்வொரு 5 ச.மீ. மேடையிலும் 375 கிராம் (முளை கட்டும் முன் எடை) விதையை முளைகட்டியபின் (இரண்டாம் கொம்பு) பரவலாக விதைக்க வேண்டும். விதைத்த பின் தென்னை ஓலைகள் கொண்டு மேடைகளை மூடிவிட்டு மூன்றாம் நாள் எடுத்துவிடலாம். விதைத்த ஒரு வாரத்திற்கு பின் நாற்று வளர்ச்சி குறைவாக இருந்தால் 0.5 சத யூரியா கரைசலை (0.5 சத கரைசல் தயாரிக்க 50 கிராம் யூரியாவை 10 லிட்டர் நீரில் கரைக்க வேண்டும்) பூவாளி கொண்டு தெளிக்க வேண்டும்.

நடவு வயல்
---------

செம்மை நெல் சாகுபடி வயல்
செம்மை நெல் சாகுபடியில் நடவு வயலைச் சமன்படுத்துவது சரியாகச் செய்யப்பட வேண்டிய ஒன்றாகும். பள்ளமாக இருக்கும் இடங்களில் நடப்படும் இளநாற்றுகள் அழுகிவிட வாய்ப்புள்ளது. மேடுபள்ளமில்லாமல் பரம்படித்து சமன்படுத்த வேண்டும். நீர் வடியுமாறு சிறு வாய்க்கால்களை உருவாக்க வேண்டும். தேவையான 33 கிலோ டிஏபி உரத்தையும், 7 கிலோ பொட்டாஷ் உரத்தையும் அடியுரமாக நடவு வயலில் இடவேண்டும்.

சதுர நடவு
---------

ஒரு குத்துக்கு 1 நாற்றுவீதம் 14-15 நாட்கள் வயதுடைய நாற்றினை நடவு செய்ய வேண்டும். முடிந்த அளவுக்கு வேர்கள் மேல் நோக்காமலும் ஆழமாக இல்லாமலும் நடுவது நல்லது. நாற்றுக்களை 25 து 25 செ.மீ. இடைவெளியில் சதுர நடவு செய்யவும். சதுர நடவு செய்வதற்கு அடையாளமிடப்பட்ட கயிறு அல்லது நடவு அடையாளக் கருவியையும் (மார்க்கர்) பயன்படுத்தலாம். நன்கு சமப்படுத்திய நடவு வயலை இரண்டு நாட்கள் இஞ்சவிட்டு பின்பு தண்ணீரை சுத்தமாக வடிக்க வேண்டும். அதன்பின் மார்க்கர் அல்லது நடவு அடையாளக் கருவியைக் கொண்டு உருட்டியபின் சதுர நடவை மேற்கொள்ள வேண்டும். இவ்வாறு செய்வதால் 25 து 25 செ.மீக்கு சதுர நடவு பின்பற்றப் பட்டு பயிருக்கு தேவையான காற்றோட்டம், சூரிய வெளிச்சம் கிடைத்து பயிர் நன்கு வளர்ச்சி அடைந்து அதிக தூர்கள் பெற முடிகிறது. மேலும் சுழலும் களைக்கருவியை கொண்டு முறையே நடவு செய்த 10, 20, 30 மற்றும் 40ம் நாட்களில் நெற்பயிர்களுக்கு இடையில் குறுக்கும் நெடுக்குமாக உருட்டவேண்டும்.
**செம்மொழிப் பூங்கா** (ஆங்கிலம்:Semmozhi Poonga) சென்னை நகரின் மையத்தில் அமைந்துள்ள ஒரு பூங்கா. இது சென்னை அண்ணா மேம்பாலம் (ஜெமினி மேம்பாலம்) அருகே டாக்டர் ராதாகிருஷ்ணன் சாலையில் 8 ஏக்கர் பரப்பளவில் அமைக்கப்பட்டுள்ள தாவரவியல் பூங்காவாகும். தமிழக அரசின் தோட்டக்கலைத்துறைக்குச் சொந்தமான அந்த இடத்தில் முன்பு டிரைவின் உட்லண்ட்ஸ் ஓட்டல் இருந்தது.

சாலைகளில் ஓடிக்கொண்டிருக்கும் வாகனங்களின் சத்தங்களுக்கு மத்தியில், பெரிய பெரிய மரங்கள் சூழ்ந்துள்ள இடத்தில் தமிழக அரசு ரூ.8 கோடி செலவில் செம்மொழிப் பூங்காவை அமைத்துள்ளது. 700 வகையான தாவரங்களைக் கொண்டு ஊட்டி தாவரவியல் பூங்காவைப் போல செம்மொழிப் பூங்கா வடிவமைக்கப்பட்டிருக்கிறது.

புதுமையான செங்குத்துத் தோட்டம்
------------------------------

தென்னிந்தியாவுக்கே புதிதான செங்குத்துத் தோட்டந்தான் (Vertical garden) பூங்காவின் நுழைவு வாயிலாக அமைந்துள்ளது. சிங்கோனியம், பிலோடென்ரான், மனிபிளாண்ட் என்று அழைக்கப்படும் போர்தாசு, பெரணி உட்பட 30 விதமான தாவரங்களைக் கொண்டு செங்குத்துத் தோட்டம் உருவாக்கப்பட்டுள்ளது. இதன் இருபுறமும் கொரியப் புல்தோட்டம் காணப்படுகிறது.

முளரிப்பூ(உரோசா), மல்லிகை, செண்பகம், பாரிஜாதம், பவளமல்லிகை போன்ற வாசனை மிக்க மலர்களைத் தரும் தாவரங்கள் அடங்கிய நறுமணத் தோட்டம், துளசி, வசம்பு, குப்பைமேனி, இன்சுலின் செடி முதலான தாவரங்கள் நிரம்பிய மூலிகைத் தோட்டம், போன்சாய் முறையில் வளர்க்கப்பட்ட ஆல், அரசு, மா, மாதுளை, கொய்யா, சப்போட்டா, நெல்லி, புளி, எலுமிச்சை மரங்கள் கொண்ட போன்சாய் தோட்டம், மஞ்சள் மலர்களையும், மஞ்சள் செடிகளையும் உள்ளடக்கிய மஞ்சள் பூங்கா, விதவிதமான மூங்கில் மரங்கள் நிரம்பிய மூங்கில் பூங்கா, பலவிதமான பட்டாம் பூச்சிகள் ஓடியாடும் பட்டாம்பூச்சிப் பூங்கா என 10 விதமான சிறுபூங்காக்கள் செம்மொழிப் பூங்காவில் இடம்பெற்றுள்ளன.

இவை மட்டுமின்றி கள்ளி, கற்றாழை போன்ற பாலைவன தாவரங்கள் கொண்ட கடின பூங்காவும் தனியாக உள்ளது. சிறுவர்கள் விளையாடுவதற்காகத் தனியே சிறுவர் பூங்கா உருவாக்கப்பட்டுள்ளது. பூங்காவைக் காண வருவோருக்காக உணவக வசதியும் இருக்கிறது. சீனாவில் இருந்து கொண்டு வரப்பட்டுள்ள போன்சாய் மரங்கள், வண்ண விளக்குகள் நிறைந்த நீருற்று, நீரோடை, குற்றாலத்தை நினைவூட்டும் அருவி, வாத்துகள் வாழும் குளம் ஆகியவை இப்பூங்காவின் சிறப்பம்சங்கள். இப்பூங்காவைச் சுற்றிப்பார்க்க வேண்டுமானால் இரண்டு மணி நேரத்திற்கும் மேலாகும். பூங்காவின் உள்ளே ஒன்றே கால் மீட்டர் தூரம் நடந்தால்தான் அனைத்தையும் கண்டு இரசிக்க முடியும்.

பூங்காவில் இடம்பெற்றுள்ள ஒவ்வொரு தாவரத்திற்கும் தமிழ்ப் பெயர், ஆங்கிலப் பெயர், தாவரவியல் பெயர் ஆகியவை அதன் அருகே எழுதி வைக்கப்பட்டுள்ளன. இங்குள்ள பெரும்பாலான தாவரங்கள் சீனா உள்ளிட்ட நாடுகளில் இருந்து இறக்குமதி செய்யப்பட்ட விலை உயர்ந்த தாவரங்கள் என்பது குறிப்பிடத்தக்கது.

படத்தொகுப்புகள்
---------------

விக்கிமீடியா பொதுவகத்தில்,  
 ***செம்மொழிப் பூங்கா***   
என்பதின் ஊடகங்கள் உள்ளன. 

﻿

* சென்னை வலைவாசல்

மேற்கோள்கள்
-----------


1. 1 2
உபயோகப்படுத்தப்படாத மருந்துகளை பாதுகாப்பான ஏதோவொரு முறையில் தேவவைப்படும் மற்றொருவருக்கு உபயோகமுள்ள மருந்தாக மாற்றுவது **மருந்துகள் மறுசுழற்சி** (*Drug recycling*) எனப்படும். இது ஒரு சிறப்பு மருந்து நிறுவனம் மூலம் நடக்கும்.

நுகர்வோர் மருந்தகங்களிலி்ருந்து பாிந்துரைக்கப்பட்ட மருந்துகளை பெற்றுக்கொள்வதையும், மருந்தகங்கள் நம்பகமான ஆதாரத்திலிருந்து மருந்துகள் கிடைப்பதையும் எதிர்பார்க்கிறார்கள். மருந்து மறுசுழற்சி திட்டத்தில், நுகர்வோர் குறைவான கட்டுப்படுத்தப்பட்ட விநியோக சங்கிலி மூலம் மருந்துகளைப் பெறுவதால், இ வ்வகை மருந்துகளின் தரம் குறைவாக இருக்கும். மருந்து மறுசுழற்சி திட்டங்களின் ஆதரவாளா்களும் எதிா்ப்பாளா்களும் நுகா்வோருக்கு குறைவான கட்டுப்பாட்டு சங்கிலி முறையில் கிடைக்கக்கூடிய தரம் குறைவான மருந்துகளை எடுக்கும் நுகா்வோருக்கு விளையும் ஆபத்துகளை சீா்துாக்கிப் பாா்ப்பதில் வேறுபடுகின்றனா்.

அமெரிக்காவின் பல்வேறு மாகாண அரசாங்கங்கள் மருந்து மறுசுழற்சி திட்டங்களை வழங்குகின்றன. 2010 ஆம் ஆண்டு கணக்குப்படி கனடாவிடம் அமெரிக்காவை விட குறைவான அளவில் மருந்து மறுசுழற்சி திட்டங்கள் இருந்தன.

பல்வேறு அமைப்புகளும் அரசுகளும் மருந்து மறுசுழற்சித் திட்டங்ளை நிா்வகிக்க பல்வேறு வழிகளில் பரிசோதித்து வருகின்றன.பல மருந்து மறுசுழற்சி திட்டங்கள் நிபுணர்களிடமிருந்து மட்டுமே மருந்துகளை எடுத்துக் கொள்கின்றன, நோயாளிகளிடமிருந்து ஒருபோதும் எடுத்துக் கொள்வதில்லை. மருந்து மறுசுழற்சி திட்டங்கள் மருந்துகளை அழிக்கத் துடிக்கும் நுகா்வோா்களுக்காக வடிவமைக்கப்பட்டதல்ல. இந்த திட்டங்கள், மருந்துகள் மற்றும் தனிப்பட்ட பராமரிப்பு பொருட்கள் சுற்றுச்சூழலில் உண்டாக்கும் தாக்கத்தை குறைப்பதற்காக உருவாக்கப்பட்டவையல்ல. பொதுவாக அவர்கள் காலாவதியாகாமலும் திறக்கப்படாத பெட்டியில் உள்ள மருந்துகளை மட்டுமே பெற்றுக்கொள்வாா்கள். மறுசுழற்சி செய்யப்பட்ட மருந்துகளை மீண்டும் பயன்படுத்தும் போது, அவர்கள் மறுசுழற்சி திட்டத்தில் பங்கேற்க சிறப்பு தேவைகளை பூர்த்தி செய்யத் தயாராக இருக்கும் குறிப்பிட்ட மருந்தாளர்களிடம் மட்டுமே செல்கிறார்கள். வழக்கமாக, மருந்து இழப்பீடு இல்லாமல் நிதி திரும்பும்.

SIRUM, "பயன்படுத்தப்படாத மருத்துவத்தை மறுபகிர்வு செய்வதற்கான உதவிகளுக்கான உதவிகளுக்கான" ஒரு சுருக்கமாகும், இது மருந்து மறுசுழற்சிக்கு பரிந்துரைக்கும் ஒரு இலாப நோக்கமற்ற அமைப்பாகும்.

மேற்கோள்கள்
-----------

1. ↑  Pomerantz, JM (23 April 2004). "Recycling expensive medication: why not?". *MedGenMed : Medscape general medicine* **6** (2): 4. பப்மெட்:15266231.
2. ↑  Nelson, Gayle (26 May 2015). "The Next Recycling Frontier: Prescription Drugs". 4 May 2017 அன்று பார்க்கப்பட்டது.
3. ↑  Inskeep, Steve (22 May 2015). "Poor Residents Benefit From Oklahoma County's Medicine Recycling". NPR.
4. ↑  Doyle, S. (8 February 2010). "Canada lags behind United States in drug return, reuse and recycling programs". *Canadian Medical Association Journal* **182** (4): E197–E198. doi:10.1503/cmaj.109-3171.
5. ↑  Cauchi, Richard (31 March 2017). "State Prescription Drug Return, Reuse and Recycling Laws". National Conference of State Legislatures. 9 May 2017 அன்று பார்க்கப்பட்டது.

வெளி இணைப்புகள்
---------------

* Guidance Document: Best Management Practices for Unused Pharmaceuticals at Health Care Facilities, a 2010 publication from the United States Environmental Protection Agency
**பெருவண்ணாமுழி அணை** (*Peruvannamuzhi Dam*) என்பது தென்னிந்திய மாநிலமான கேரளத்தின், கோழிக்கோடு மாவட்டத்தில், செக்கிட்டிபாற ஊராட்சிக்கு உட்பட்ட பெருவண்ணாமுழியில் குட்டியாடி ஆற்றிக் குறுக்க கட்டபட்ட ஒரு அணையாகும். இது கோழிக்கோடு நகரிலிருந்து 55 கி.மீ தொலைவில் உள்ளது. இது குட்டியாடி நீர்ப்பாசன திட்டத்தின் ஒரு பகுதியாக கட்டப்பட்டது . 

இந்த அணையின் நீர்த்தேங்கும் பரப்பு சகிட்டத்தாரா மற்றும் கூராச்சுண்டு பஞ்சாயத்துகளில் அமைந்துள்ளது. இது கோழிக்கோடு மாவட்டதில் பிரபலமான சுற்றுலா தலமாகும். மலைப்பகுதியில் உள்ள இந்த அணையில் விசைப்படகு, துடுப்புப்படகு போன்ற வசதிகள் உள்ளன. இங்கு முதலைப் பண்ணை ஒன்றும் உள்ளது. பெருவண்ணாமுழி வனவிலங்கு சரணாலயம் மலபார் வனவிலங்கு சரணாலயம் என்றும் அழைக்கப்படுகிறது.  இப்பகுதியின் விடுதலைப்போராட்ட வீரரின் நினைவாக இங்கு *ஸ்மரகதோட்டம்* என்ற பெயரிலான பூங்காவை அமைத்துள்ளனர்.

மின் உற்பத்தி
-------------

இந்த அணைநீரைப் பயன்படுத்தி எதிர்காலத்தில், 6 மெகாவாட் மின்சாரம் தயாரிக்க கேரள மின்வாரியம் திட்டமிட்டுள்ளது. ஆண்டு உற்பத்தி 24.7 MU ஆக இருக்கும் என்று எதிர்பார்க்கப்படுகிறது  .

போக்குவரத்து
------------

கோழிக்கோடு மாவட்டத்தின் முக்கியமான சுற்றுலாத் தலமான பெருவண்ணாமுழிக்குச் செல்ல, 

பேருந்து வழித்தடம்: கோழிக்கோடு புதிய பேருந்து நிலையத்திலிருந்து பூழிதோடு / பெருவண்ணாமுரி பேருந்து. (55 கி.மீ) </br>

படவரிசை
-------

*

குறிப்புகள்
-----------

1. ↑  "Kuttiyadi(Id) Dam D03014-". *www.india-wris.nrsc.gov.in* (ஆங்கிலம்). 2018-09-25 அன்று பார்க்கப்பட்டது.
2. ↑  "KUTTIYADI IRRIGATION PROJECT-". *www.idrb.kerala.gov.in*.
3. ↑  "Malabar Wildlife Sanctuary -". *www.forest.kerala.gov.in*.
4. ↑  "Peruvannamuzhi SHEP-". *www.kseb.in*.